system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Băgău, Alba?
assistant
Băgău (în ) este un sat în comuna Lopadea Nouă din județul Alba, Transilvania, România.

Istoric 

Pe Harta Iosefină a Transilvaniei din 1769-1773 (Sectio 139) localitatea apare sub numele de „Bago”.

Lăcașuri de cult 
 Biserica românească din lemn "Sf. Teodor Tiron" din anul 1733, vechi lăcaș de cult greco-catolic (astăzi, ortodox), cu modificări și adăugiri din 1847 și 1955 și cu picturi interioare din secolul al XVIII-lea (executate de Toader zugravul). Biserica este înscrisă pe lista monumentelor istorice din județul Alba elaborată de Ministerul Culturii și Patrimoniului Național din România în anul 2010.
Biserica greco-catolică „Nașterea Maicii Domnului“ (construită între 2000-2003).

Obiective turistice 
 Rezervația naturală „Tăul fără fund", situat la 450 m altitudine, cu o suprafață de 7,40 ha, conservă plante higrofile și faună acvatică într-o cuvetă lacustră formată în urma unui proces străvechi de alunecare. Este alimentat de râurile Valea Râtului și Valea Pusta Băgău.

Obiective memoriale 
 Monumentul Eroilor Români din cele Două Războaie Mondiale. Monumentul dedicat eroilor români căzuți în luptele din cele Două Războaie Mondiale din satul Bagău, este situat pe șoseaua principală Aiud-Hopârta. Dezvelit în anul 1946, cu o înălțime de 3 m, monumentul are un postament din piatră pe care se înalță o coloană piramidală, care are în terminație o cruce din ciment mozaicat. Pe placa de pe fața monumentului se află inscripția: „În amintirea eroilor căzuți pentru patrie”. Pe partea stângă sunt înscrise numele eroilor din Primul Război Mondial, iar pe partea dreaptă a celor din al Doilea Război Mondial.

Personalități
Ștefan Roșianu (1867 - ?) deputat în Marea Adunare Națională de la Alba Iulia 1918

Note

Vezi și
Lista monumentelor istorice din județul Alba

Legături externe 
 
 Harta zonei

Galerie de imagini 

Băgău, Lopadea Nouă
Băgău, Lopadea Nouă